PRILOG 14.

POSTUPAK ISPITIVANJA EMISIJA ZA HIBRIDNA ELEKTRIČNA VOZILA (HEV)

1. UVOD

1.1. Ovim se Prilogom utvrđuju posebne odredbe s obzirom na homologaciju tipa hibridnog električnog vozila (HEV), kako je definirano u stavku 2.21.2. ovog Pravilnika.

1.2. Opće je načelo da se za ispitivanja tipa I., II., III., IV., V. i VI. te ispitivanje OBD-a hibridna električna vozila ispituju u skladu s prilozima 4.a, 5., 6., 7., 9., 8. odnosno 11. ovom Pravilniku, osim ako su izmijenjeni ovim Prilogom.

1.3. Samo za potrebe ispitivanja tipa I. vozila koja se pune iz vanjskog izvora (OVC) (kako su kategorizirana u stavku 2. ovog Priloga) ispituju se u skladu s uvjetima A i B. Rezultati ispitivanja u uvjetima A i B te ponderirane vrijednosti navode se u izjavi.

1.4. Rezultati ispitivanja emisija moraju biti unutar graničnih vrijednosti u svim navedenim ispitnim uvjetima iz ovog Pravilnika.

2. KATEGORIJE HIBRIDNIH ELEKTRIČNIH VOZILA

Punjenje vozila S punjenjem iz vanjskog izvora (1) (OVC) Bez punjenja iz vanjskog izvora (2) (NOVC) Prekidač za izbor načina rada ne da ne da

3. METODE ISPITIVANJA TIPA I.

3.1. Hibridno električno vozilo s punjenjem iz vanjskog izvora (OVC HEV) bez prekidača za izbor načina rada

3.1.1. Provode se dva ispitivanja pod sljedećim uvjetima:

uvjet A: ispitivanje se provodi s potpuno napunjenim uređajem za pohranu električne energije/snage;

uvjet B: ispitivanje se provodi s minimalno napunjenim uređajem za pohranu električne energije (najveće pražnjenje kapaciteta).

Profil napunjenosti (SOC) uređaja za pohranu električne energije/snage tijekom različitih faza ispitivanja tipa I. prikazan je u Dodatku 1. ovom Prilogu.

3.1.2. Uvjet A

3.1.2.1. Postupak počinje pražnjenjem uređaja za pohranu električne energije/snage u vozilu tijekom vožnje (na ispitnoj stazi, na dinamometru s valjcima itd.):

(a) na ustaljenoj brzini od 50 km/h dok se ne pokrene motor na gorivo hibridnog električnog vozila;

(b) ili, ako vozilo ne može postići ustaljenu brzinu od 50 km/h bez pokretanja motora s unutarnjim izgaranjem, brzina se smanjuje dok vozilo ne postigne manju ustaljenu brzinu na kojoj se motor na gorivo ne pokreće tijekom zadanog vremena ili udaljenosti (na temelju dogovora tehničke službe i proizvođača);

(c) ili prema preporuci proizvođača.

Motor na gorivo mora se isključiti u roku od 10 sekundi nakon što je automatski pokrenut.

3.1.2.2. Kondicioniranje vozila

3.1.2.2.1. Za vozila s motorima s kompresijskim paljenjem primjenjuje se ciklus drugog dijela opisan u tablici A4a/2. (i na slici A4a/3.) Priloga 4.a ovom Pravilniku. Voze se tri uzastopna ciklusa u skladu sa stavkom 3.1.2.5.3. ovog Priloga.

3.1.2.2.2. Vozila s motorima s vanjskim izvorom paljenja pretkondicioniraju se voznim ciklusima prvog i drugog dijela u skladu sa stavkom 3.1.2.5.3. ovog Priloga.

3.1.2.3. Nakon pretkondicioniranja i prije ispitivanja vozilo se čuva u prostoriji čija je temperatura relativno postojana u rasponu od 293 K do 303 K (od 20 oC do 30 oC). To se kondicioniranje provodi ne kraće od šest sati i traje dok se temperature ulja u motoru i rashladnog sredstva, ako postoji, ne izjednače s temperaturom prostorije uz dopušteno odstupanje od ±2 K i dok se uređaj za pohranu električne energije potpuno ne napuni punjenjem propisanim u stavku 3.1.2.4. ovog Priloga.

3.1.2.4. Tijekom kondicioniranja uređaj za pohranu električne energije puni se:

(a) punjačem vozila, ako je ugrađen; ili

(b) vanjskim punjačem koji preporučuje proizvođač uobičajenim postupkom za punjenje preko noći.

Taj postupak isključuje sve vrste posebnih punjenja koja bi se mogla pokrenuti automatski ili ručno, kao što su punjenja radi izjednačenja ili servisna punjenja.

Proizvođač mora dati izjavu da tijekom ispitivanja nije primijenjen posebni postupak punjenja.

3.1.2.5. Ispitni postupak

3.1.2.5.1. Vozilo se pokreće na način koji je za tu svrhu dan vozaču za uobičajenu upotrebu. Prvi ciklus počinje s početkom postupka pokretanja vozila.

3.1.2.5.2. Mogu se primjenjivati ispitni postupci određeni u stavku 3.1.2.5.2.1. ili 3.1.2.5.2.2. ovog Priloga u skladu s postupkom iz stavka 3.2.3.2. Priloga 8. Pravilniku br. 101.

3.1.2.5.2.1. Uzorkovanje počinje (BS) prije ili na početku postupka pokretanja vozila i završava na kraju posljednjeg razdoblja praznog hoda u izvangradskom ciklusu (drugi dio, kraj uzorkovanja (ES)).

3.1.2.5.2.2. Uzorkovanje počinje (BS) prije ili na početku pokretanja vozila i nastavlja se tijekom određenog broja ponavljanja ispitnih ciklusa. Završava na kraju posljednjeg razdoblja praznog hoda u prvom izvangradskom ciklusu (drugi dio) tijekom kojeg se baterija isprazni do minimalne napunjenosti u skladu s kriterijem određenim u nastavku (kraj uzorkovanja (ES)).

Bilanca električne energije Q [Ah] mjeri se tijekom svakog kombiniranog ciklusa postupkom opisanim u Dodatku 2. Prilogu 8. Pravilniku br. 101 i upotrebljava za određivanje trenutka u kojem se baterija ispraznila do minimalne napunjenosti.

Smatra se da se baterija ispraznila do minimalne napunjenosti u kombiniranom ciklusu N ako bilanca električne energije izmjerena tijekom kombiniranog ciklusa N + 1 nije veća od 3-postotnog pražnjenja, izraženog kao postotak nazivnog kapaciteta baterije (u Ah) kad je potpuno napunjena prema proizvođačevim specifikacijama. Na proizvođačev zahtjev mogu se provesti dodatni ispitni ciklusi te se njihovi rezultati mogu uključiti u izračune iz stavaka 3.1.2.5.5. i 3.1.4.2. ovog Priloga, pod uvjetom da bilanca električne energije za svaki dodatni ispitni ciklus pokaže manje pražnjenje baterije nego u prethodnom ciklusu.

Između dvaju ciklusa dopušteno je toplo kondicioniranje od najviše deset minuta. Pogonski se sklop u tom razdoblju isključuje.

3.1.2.5.3. Vozilo se vozi u skladu s Prilogom 4.a ovom Pravilniku ili, ako se primjenjuje posebna strategija mijenjanja stupnjeva prijenosa, u skladu s proizvođačevim uputama iz priručnika za korisnike serijski proizvedenih vozila i oznakama na tehničkom instrumentu za promjenu stupnjeva prijenosa (za informaciju vozaču). Za ta se vozila ne primjenjuju točke promjena stupnjeva prijenosa propisane u Prilogu 4.a ovom Pravilniku. Za oblik radne krivulje primjenjuje se opis iz stavka 6.1.3. Priloga 4.a ovom Pravilniku.

3.1.2.5.4. Ispušni se plinovi analiziraju u skladu s odredbama iz Priloga 4.a ovom Pravilniku.

3.1.2.5.5. Ti se rezultati ispitivanja uspoređuju s graničnim vrijednostima propisanima u stavku 5.3.1.4. ovog Pravilnika te se izračunavaju prosječne emisije svake onečišćujuće tvari u gramima po kilometru za uvjet A (M1i).

U ispitivanjima u skladu sa stavkom 3.1.2.5.2.1. ovog Priloga (M1i) je jednostavno rezultat jedne vožnje u kombiniranom ciklusu.

U ispitivanjima u skladu sa stavkom 3.1.2.5.2.2. ovog Priloga rezultat ispitivanja za svaki kombinirani ciklus vožnje (M1ia) pomnožen odgovarajućim faktorima pogoršanja i Ki mora biti manji od graničnih vrijednosti propisanih u stavku 5.3.1.4. ovog Pravilnika. Za potrebe izračuna iz stavka 3.1.4. ovog Priloga M1i definira se kao:

pri čemu je

i: onečišćujuća tvar

a: ciklus

3.1.3. Uvjet B

3.1.3.1. Kondicioniranje vozila

3.1.3.1.1. Za vozila s motorima s kompresijskim paljenjem primjenjuje se ciklus drugog dijela opisan u tablici A4a/2. (i na slici A4a/3.) Priloga 4.a ovom Pravilniku. Voze se tri uzastopna ciklusa u skladu sa stavkom 3.1.3.4.3. ovog Priloga.

3.1.3.1.2. Vozila s motorima s vanjskim izvorom paljenja pretkondicioniraju se voznim ciklusima prvog i drugog dijela u skladu sa stavkom 3.1.3.4.3. ovog Priloga.

3.1.3.2. Uređaj za pohranu električne energije/snage vozila prazni se tijekom vožnje (na ispitnoj stazi, na dinamometru s valjcima itd.):

(a) na ustaljenoj brzini od 50 km/h dok se ne pokrene motor na gorivo hibridnog električnog vozila;

(b) ili, ako vozilo ne može postići ustaljenu brzinu od 50 km/h bez pokretanja motora s unutarnjim izgaranjem, brzina se smanjuje dok vozilo ne postigne manju ustaljenu brzinu na kojoj se motor na gorivo ne pokreće tijekom zadanog vremena ili udaljenosti (na temelju dogovora tehničke službe i proizvođača);

(c) ili prema preporuci proizvođača.

Motor na gorivo mora se isključiti u roku od 10 sekundi nakon što je automatski pokrenut.

3.1.3.3. Nakon pretkondicioniranja i prije ispitivanja vozilo se čuva u prostoriji čija je temperatura relativno postojana u rasponu od 293 K do 303 K (od 20 oC do 30 oC). To se kondicioniranje provodi ne kraće od šest sati i traje dok se temperature ulja u motoru i rashladnog sredstva, ako postoji, ne izjednače s temperaturom prostorije uz odstupanje do ±2 K.

3.1.3.4. Ispitni postupak

3.1.3.4.1. Vozilo se pokreće na način koji je za tu svrhu dan vozaču za uobičajenu upotrebu. Prvi ciklus počinje s početkom postupka pokretanja vozila.

3.1.3.4.2. Uzorkovanje počinje (BS) prije ili na početku postupka pokretanja vozila i završava na kraju posljednjeg razdoblja praznog hoda u izvangradskom ciklusu (drugi dio, kraj uzorkovanja (ES)).

3.1.3.4.3. Vozilo se vozi u skladu s Prilogom 4.a ovom Pravilniku ili, ako se primjenjuje posebna strategija promjene stupnjeva prijenosa, u skladu s proizvođačevim uputama iz priručnika za korisnike serijski proizvedenih vozila i oznakama na tehničkom instrumentu za promjenu stupnjeva prijenosa (za informaciju vozaču). Za ta se vozila ne primjenjuju točke promjena stupnjeva prijenosa propisane u Prilogu 4.a ovom Pravilniku. Za oblik radne krivulje primjenjuje se opis iz stavka 6.1.3. Priloga 4.a ovom Pravilniku.

3.1.3.4.4. Ispušni se plinovi analiziraju u skladu s odredbama iz Priloga 4.a ovom Pravilniku.

3.1.3.5. Ti se rezultati ispitivanja uspoređuju s graničnim vrijednostima propisanima u stavku 5.3.1.4. ovog Pravilnika te se izračunavaju prosječne emisije svake onečišćujuće tvari za uvjet B (M2i). Ispitni rezultati M2i pomnoženi odgovarajućim faktorima pogoršanja i Ki moraju biti manji od graničnih vrijednosti propisanih u stavku 5.3.1.4. ovog Pravilnika.

3.1.4. Ispitni rezultati

3.1.4.1. U ispitivanjima u skladu sa stavkom 3.1.2.5.2.1. ovog Priloga.

Za izjavu se izračunavaju ponderirane vrijednosti na sljedeći način:

Mi = (De · M1i + Dav · M2i )/(De + Dav)

pri čemu je

Mi = masena emisija onečišćujuće tvari i u gramima po kilometru M1i = srednja vrijednost masene emisije onečišćujuće tvari i u gramima po kilometru s potpuno napunjenim uređajem za pohranu električne energije/snage izračunana u skladu sa stavkom 3.1.2.5.5. ovog Priloga M2i = srednja vrijednost masene emisije onečišćujuće tvari i u gramima po kilometru s minimalno napunjenim uređajem za pohranu električne energije/snage (najveće pražnjenje kapaciteta) izračunana u stavku 3.1.3.5. ovog Priloga De = autonomija vozila na električni pogon, u skladu s postupkom opisanim u Prilogu 9. Pravilniku br. 101, pri čemu proizvođač osigurava način za mjerenje dok vozilo radi u potpuno električnom načinu Dav = 25 km (prosječna udaljenost između dva punjenja baterije)

3.1.4.2. U ispitivanjima u skladu sa stavkom 3.1.2.5.2.2. ovog Priloga

Za izjavu se izračunavaju ponderirane vrijednosti na sljedeći način:

Mi = (Dovc · M1i + Dav · M2i )/(Dovc + Dav)

pri čemu je

Mi = masena emisija onečišćujuće tvari i u gramima po kilometru M1i = srednja vrijednost masene emisije onečišćujuće tvari i u gramima po kilometru s potpuno napunjenim uređajem za pohranu električne energije/snage izračunana u skladu sa stavkom 3.1.2.5.5. ovog Priloga M2i = srednja vrijednost masene emisije onečišćujuće tvari i u gramima po kilometru s minimalno napunjenim uređajem za pohranu električne energije/snage (najveće pražnjenje kapaciteta) izračunana u stavku 3.1.3.5. ovog Priloga Dovc = autonomija električnog vozila s punjenjem iz vanjskog izvora u skladu s postupkom opisanim u Prilogu 9. Pravilniku br. 101 Dav = 25 km (prosječna udaljenost između dva punjenja baterije)

3.2. Hibridno električno vozilo s punjenjem iz vanjskog izvora (OVC HEV) s prekidačem za izbor načina rada

3.2.1. Provode se dva ispitivanja pod sljedećim uvjetima:

3.2.1.1. uvjet A: ispitivanje se provodi s potpuno napunjenim uređajem za pohranu električne energije/snage;

3.2.1.2. uvjet B: ispitivanje se provodi s minimalno napunjenim uređajem za pohranu električne energije (najveće pražnjenje kapaciteta).

3.2.1.3. Prekidač za izbor načina rada mora biti u položaju prema tablici A14/1. Tablica A14/1. Hibridni načini Napunjenost baterije — Potpuno električni — Hibridni — Isključivo na gorivo — Hibridni — Potpuno električni — Isključivo na gorivo — Hibridni — Hibridni n (3) … — Hibridni m (3) Položaj prekidača Položaj prekidača Položaj prekidača Položaj prekidača Uvjet A Potpuno napunjena hibridni hibridni hibridni hibridni s najvećom potrošnjom električne energije (4) Uvjet B Minimalno napunjena hibridni na gorivo na gorivo način rada s najvećom potrošnjom goriva (5)

3.2.2. Uvjet A

3.2.2.1. Ako je potpuno električna autonomija veća od jednog cijelog ciklusa, ispitivanje tipa I. može se na zahtjev proizvođača provesti u potpuno električnom načinu rada. U tom se slučaju pretkondicioniranje motora propisano u stavku 3.2.2.3.1. ili 3.2.2.3.2. ovog Priloga može izostaviti.

3.2.2.2. Postupak počinje pražnjenjem uređaja za pohranu električne energije/snage u vozilu vožnjom s prekidačem u položaju za potpuno električni rad (na ispitnoj stazi, dinamometru s valjcima itd.) na ustaljenoj brzini od 70 % ± 5 % najveće 30-minutne brzine vozila (određeno u skladu s Pravilnikom br. 101).

Pražnjenje se prekida:

(a) kad vozilo ne može voziti na 65 % svoje najveće 30-minutne brzine; ili

(b) ako standardni ugrađeni instrumenti upozoravaju vozača da zaustavi vozilo; ili

(c) nakon prijeđenih 100 km.

Ako vozilo nema potpuno električni način rada, pražnjenje uređaja za pohranu električne energije/snage postiže se vožnjom vozila (na ispitnoj stazi, dinamometru s valjcima itd.):

(a) na ustaljenoj brzini od 50 km/h dok se ne pokrene motor na gorivo hibridnog električnog vozila; ili

(b) ako vozilo ne može postići ustaljenu brzinu od 50 km/h bez pokretanja motora s unutarnjim izgaranjem, brzina se smanjuje dok vozilo ne postigne manju ustaljenu brzinu na kojoj se motor na gorivo ne pokreće tijekom zadanog vremena ili udaljenosti (na temelju dogovora tehničke službe i proizvođača); ili

(c) prema preporuci proizvođača.

Motor na gorivo mora se isključiti u roku od 10 sekundi nakon što je automatski pokrenut.

3.2.2.3. Kondicioniranje vozila

3.2.2.3.1. Za vozila s motorima s kompresijskim paljenjem primjenjuje se ciklus drugog dijela opisan u tablici A4a/2. (i na slici A4a/3.) Priloga 4.a ovom Pravilniku. Voze se tri uzastopna ciklusa u skladu sa stavkom 3.2.2.6.3. ovog Priloga.

3.2.2.3.2. Vozila s motorima s vanjskim izvorom paljenja pretkondicioniraju se voznim ciklusima prvog i drugog dijela u skladu sa stavkom 3.2.2.6.3. ovog Priloga.

3.2.2.4. Nakon pretkondicioniranja i prije ispitivanja vozilo se čuva u prostoriji čija je temperatura relativno postojana u rasponu od 293 K do 303 K (od 20 oC do 30 oC). To se kondicioniranje provodi ne kraće od šest sati i traje dok se temperature ulja u motoru i rashladnog sredstva, ako postoji, ne izjednače s temperaturom prostorije uz dopušteno odstupanje od ±2 K i dok se uređaj za pohranu električne energije potpuno ne napuni punjenjem propisanim u stavku 3.2.2.5. ovog Priloga.

3.2.2.5. Tijekom kondicioniranja uređaj za pohranu električne energije puni se:

(a) punjačem vozila, ako je ugrađen; ili

(b) vanjskim punjačem koji preporučuje proizvođač uobičajenim postupkom za punjenje preko noći.

Taj postupak isključuje sve vrste posebnih punjenja koja bi se mogla pokrenuti automatski ili ručno, kao što su punjenja radi izjednačenja ili servisna punjenja.

Proizvođač mora dati izjavu da tijekom ispitivanja nije primijenjen posebni postupak punjenja.

3.2.2.6. Ispitni postupak

3.2.2.6.1. Vozilo se pokreće na način koji je za tu svrhu dan vozaču za uobičajenu upotrebu. Prvi ciklus počinje s početkom postupka pokretanja vozila.

3.2.2.6.2. Mogu se primjenjivati ispitni postupci određeni u stavku 3.2.2.6.2.1. ili 3.2.2.6.2.2. ovog Priloga u skladu s postupkom iz stavka 4.2.4.2. Priloga 8. Pravilniku br. 101.

3.2.2.6.2.1. Uzorkovanje počinje (BS) prije ili na početku postupka pokretanja vozila i završava na kraju posljednjeg razdoblja praznog hoda u izvangradskom ciklusu (drugi dio, kraj uzorkovanja (ES)).

3.2.2.6.2.2. Uzorkovanje počinje (BS) prije ili na početku pokretanja vozila i nastavlja se tijekom određenog broja ponavljanja ispitnih ciklusa. Završava na kraju posljednjeg razdoblja praznog hoda u prvom izvangradskom ciklusu (drugi dio) tijekom kojeg se baterija isprazni do minimalne napunjenosti u skladu s kriterijem određenim u nastavku (kraj uzorkovanja (ES)).

Bilanca električne energije Q [Ah] mjeri se tijekom svakog kombiniranog ciklusa postupkom opisanim u Dodatku 2. Prilogu 8. Pravilniku br. 101 i upotrebljava za određivanje trenutka u kojem se baterija ispraznila do minimalne napunjenosti.

Smatra se da se baterija ispraznila do minimalne napunjenosti u kombiniranom ciklusu N ako bilanca električne energije izmjerena tijekom kombiniranog ciklusa N + 1 nije veća od 3-postotnog pražnjenja, izraženog kao postotak nazivnog kapaciteta baterije (u Ah) kad je potpuno napunjena prema proizvođačevim specifikacijama. Na proizvođačev zahtjev mogu se provesti dodatni ispitni ciklusi te se njihovi rezultati mogu uključiti u izračune iz stavaka 3.2.2.7. i 3.2.4. ovog Priloga, pod uvjetom da bilanca električne energije za svaki dodatni ispitni ciklus pokaže manje pražnjenje baterije nego u prethodnom ciklusu.

Između dvaju ciklusa dopušteno je toplo kondicioniranje od najviše deset minuta. Pogonski se sklop u tom razdoblju isključuje.

3.2.2.6.3. Vozilo se vozi u skladu s Prilogom 4.a ovom Pravilniku ili, ako se primjenjuje posebna strategija promjene stupnjeva prijenosa, u skladu s proizvođačevim uputama iz priručnika za korisnike serijski proizvedenih vozila i oznakama na tehničkom instrumentu za promjenu stupnjeva prijenosa (za informaciju vozaču). Za ta se vozila ne primjenjuju točke promjena stupnjeva prijenosa propisane u Prilogu 4.a ovom Pravilniku. Za oblik radne krivulje primjenjuje se opis iz stavka 6.1.3. Priloga 4.a ovom Pravilniku.

3.2.2.6.4. Ispušni se plinovi analiziraju u skladu s odredbama iz Priloga 4.a ovom Pravilniku.

3.2.2.7. Ti se rezultati ispitivanja uspoređuju s graničnim vrijednostima propisanima u stavku 5.3.1.4. ovog Pravilnika te se izračunavaju prosječne emisije svake onečišćujuće tvari u gramima po kilometru za uvjet A (M1i).

U ispitivanjima u skladu sa stavkom 3.2.2.6.2.1. ovog Priloga (M1i) je jednostavno rezultat jedne vožnje u kombiniranom ciklusu.

U ispitivanjima u skladu sa stavkom 3.2.2.6.2.2. ovog Priloga rezultat ispitivanja za svaki kombinirani ciklus vožnje (M1ia) pomnožen odgovarajućim faktorima pogoršanja i Ki mora biti manji od graničnih vrijednosti propisanih u stavku 5.3.1.4. ovog Pravilnika. Za potrebe izračuna iz stavka 3.2.4. ovog Priloga M1i definira se kao:

pri čemu je

i: onečišćujuća tvar

a: ciklus

3.2.3. Uvjet B

3.2.3.1. Kondicioniranje vozila

3.2.3.1.1. Za vozila s motorima s kompresijskim paljenjem primjenjuje se ciklus drugog dijela opisan u tablici A4a/2. i na slici A4a/2. Priloga 4.a ovog Pravilnika. Voze se tri uzastopna ciklusa u skladu sa stavkom 3.2.3.4.3. ovog Priloga.

3.2.3.1.2. Vozila s motorima s vanjskim izvorom paljenja pretkondicioniraju se voznim ciklusima prvog i drugog dijela u skladu sa stavkom 3.2.3.4.3. ovog Priloga.

3.2.3.2. Uređaj za pohranu električne energije/snage vozila prazni se u skladu sa stavkom 3.2.2.2. ovog Priloga.

3.2.3.3. Nakon pretkondicioniranja i prije ispitivanja vozilo se čuva u prostoriji čija je temperatura relativno postojana u rasponu od 293 K do 303 K (od 20 oC do 30 oC). To se kondicioniranje provodi ne kraće od šest sati i traje dok se temperature ulja u motoru i rashladnog sredstva, ako postoji, ne izjednače s temperaturom prostorije uz odstupanje do ±2 K.

3.2.3.4. Ispitni postupak

3.2.3.4.1. Vozilo se pokreće na način koji je za tu svrhu dan vozaču za uobičajenu upotrebu. Prvi ciklus počinje s početkom postupka pokretanja vozila.

3.2.3.4.2. Uzorkovanje počinje (BS) prije ili na početku postupka pokretanja vozila i završava na kraju posljednjeg razdoblja praznog hoda u izvangradskom ciklusu (drugi dio, kraj uzorkovanja (ES)).

3.2.3.4.3. Vozilo se vozi u skladu s Prilogom 4.a ovom Pravilniku ili, ako se primjenjuje posebna strategija promjene stupnjeva prijenosa, u skladu s proizvođačevim uputama iz priručnika za korisnike serijski proizvedenih vozila i oznakama na tehničkom instrumentu za promjenu stupnjeva prijenosa (za informaciju vozaču). Za ta se vozila ne primjenjuju točke promjena stupnjeva prijenosa propisane u Prilogu 4.a ovom Pravilniku. Za oblik radne krivulje primjenjuje se opis iz stavka 6.1.3. Priloga 4.a ovom Pravilniku.

3.2.3.4.4. Ispušni se plinovi analiziraju u skladu s odredbama iz Priloga 4.a ovom Pravilniku.

3.2.3.5. Ti se rezultati ispitivanja uspoređuju s graničnim vrijednostima propisanima u stavku 5.3.1.4. ovog Pravilnika te se izračunavaju prosječne emisije svake onečišćujuće tvari za uvjet B (M2i). Ispitni rezultati M2i pomnoženi odgovarajućim faktorima pogoršanja i Ki moraju biti manji od graničnih vrijednosti propisanih u stavku 5.3.1.4. ovog Pravilnika.

3.2.4. Ispitni rezultati

3.2.4.1. U ispitivanjima u skladu sa stavkom 3.2.2.6.2.1. ovog Priloga

Za izjavu se izračunavaju ponderirane vrijednosti na sljedeći način:

Mi = ( De · M1i + Dav · M2i ) / ( De + Dav )

pri čemu je

Mi = masena emisija onečišćujuće tvari i u gramima po kilometru M1i = srednja vrijednost masene emisije onečišćujuće tvari i u gramima po kilometru s potpuno napunjenim uređajem za pohranu električne energije/snage izračunana u skladu sa stavkom 3.2.2.7. ovog Priloga M2i = srednja vrijednost masene emisije onečišćujuće tvari i u gramima po kilometru s minimalno napunjenim uređajem za pohranu električne energije/snage (najveće pražnjenje kapaciteta) izračunana u stavku 3.2.3.5. ovog Priloga De = autonomija vozila na električni pogon s prekidačem u položaju za potpuno električni način rada u skladu s postupkom opisanim u Prilogu 9. Pravilniku br. 101; ako vozilo nema taj položaj, proizvođač osigurava način za mjerenje dok vozilo radi u potpuno električnom načinu Dav = 25 km (prosječna udaljenost između dva punjenja baterije)

3.2.4.2. U ispitivanjima u skladu sa stavkom 3.2.2.6.2.2. ovog Priloga

Za izjavu se izračunavaju ponderirane vrijednosti na sljedeći način:

Mi = (Dovc · M1i + Dav · M2i)/(Dovc + Dav)

pri čemu je

Mi = masena emisija onečišćujuće tvari i u gramima po kilometru M1i = srednja vrijednost masene emisije onečišćujuće tvari i u gramima po kilometru s potpuno napunjenim uređajem za pohranu električne energije/snage izračunana u skladu sa stavkom 3.2.2.7. ovog Priloga M2i = srednja vrijednost masene emisije onečišćujuće tvari i u gramima po kilometru s minimalno napunjenim uređajem za pohranu električne energije/snage (najveće pražnjenje kapaciteta) izračunana u stavku 3.2.3.5. ovog Priloga Dovc = autonomija električnog vozila s punjenjem iz vanjskog izvora u skladu s postupkom opisanim u Prilogu 9. Pravilniku br. 101 Dav = 25 km (prosječna udaljenost između dva punjenja baterije)

3.3. Hibridno električno vozilo bez punjenja iz vanjskog izvora (NOVC HEV) bez prekidača za izbor načina rada

3.3.1. Ta se vozila ispituju u skladu s Prilogom 4.a.

3.3.2. Za pretkondicioniranje se provode najmanje dva uzastopna cijela vozna ciklusa (jedan prvi dio i jedan drugi dio) bez kondicioniranja.

3.3.3. Vozilo se vozi u skladu s Prilogom 4.a ili, ako se primjenjuje posebna strategija mijenjanja stupnjeva prijenosa, u skladu s proizvođačevim uputama iz priručnika za korisnike serijski proizvedenih vozila i oznakama na tehničkom instrumentu za promjenu stupnjeva prijenosa (za informaciju vozaču). Za ta se vozila ne primjenjuju točke promjena stupnjeva prijenosa propisane u Prilogu 4.a. Za oblik radne krivulje primjenjuje se opis iz stavka 6.1.3. Priloga 4.a.

3.4. Hibridno električno vozilo bez punjenja iz vanjskog izvora (NOVC HEV) s prekidačem za izbor načina rada

3.4.1. Ta se vozila pretkondicioniraju i ispituju u hibridnom načinu rada prema Prilogu 4.a. Ako je raspoloživo nekoliko hibridnih načina rada, ispitivanje se provodi u onom načinu koji se automatski aktivira nakon pokretanja ključem za paljenje motora (uobičajeni način rada). Na temelju uputa koje dostavi proizvođač tehnička služba provjerava je li vozilo unutar graničnih vrijednosti u svim hibridnim načinima rada.

3.4.2. Za pretkondicioniranje se provode najmanje dva uzastopna cijela vozna ciklusa (jedan prvi dio i jedan drugi dio) bez kondicioniranja.

3.4.3. Vozilo se vozi u skladu s Prilogom 4.a ovom Pravilniku ili, ako se primjenjuje posebna strategija promjene stupnjeva prijenosa, u skladu s proizvođačevim uputama iz priručnika za korisnike serijski proizvedenih vozila i oznakama na tehničkom instrumentu za promjenu stupnjeva prijenosa (za informaciju vozaču). Za ta se vozila ne primjenjuju točke promjena stupnjeva prijenosa propisane u Prilogu 4.a ovom Pravilniku. Za oblik radne krivulje primjenjuje se opis iz stavka 6.1.3. Priloga 4.a ovom Pravilniku.

4. METODE ISPITIVANJA TIPA II.

4.1. Vozila se ispituju u skladu s Prilogom 5. s uključenim motorom s unutarnjim izgaranjem. Proizvođač se mora pobrinuti za postojanje „servisnog načina rada” koji omogućuje izvođenje ovog ispitivanja.

Ako je potrebno, primjenjuje se posebni postupak iz stavka 5.1.6. ovog Pravilnika.

5. METODE ISPITIVANJA TIPA III.

5.1. Vozila se ispituju u skladu s Prilogom 6. s uključenim motorom s unutarnjim izgaranjem. Proizvođač se mora pobrinuti za postojanje „servisnog načina rada” koji omogućuje izvođenje ovog ispitivanja.

5.2. Ispitivanja se provode samo za uvjete 1 i 2 iz stavka 3.2. Priloga 6. Ako zbog bilo kojih razloga nije moguće ispitivati u uvjetu 2, druga je mogućnost da se provede ispitivanje u drugim uvjetima ustaljene brzine (s motorom na gorivo koji radi pod opterećenjem).

6. METODE ISPITIVANJA TIPA IV.

6.1. Vozila se ispituju u skladu s Prilogom 7. ovom Pravilniku.

6.2. Prije početka ispitnog postupka (stavak 5.1. Priloga 7. ovom Pravilniku) vozila se pretkondicioniraju kako slijedi.

6.2.1. Za OVC-ove

6.2.1.1. OVC bez prekidača za izbor načina rada: postupak počinje pražnjenjem uređaja za pohranu električne energije/snage u vozilu tijekom vožnje (na ispitnoj stazi, na dinamometru s valjcima itd.):

(a) na ustaljenoj brzini od 50 km/h dok se ne pokrene motor na gorivo hibridnog električnog vozila; ili

(b) ako vozilo ne može postići ustaljenu brzinu od 50 km/h bez pokretanja motora s unutarnjim izgaranjem, brzina se smanjuje dok vozilo ne postigne manju ustaljenu brzinu na kojoj se motor na gorivo ne pokreće tijekom zadanog vremena ili udaljenosti (na temelju dogovora tehničke službe i proizvođača); ili

(c) prema preporuci proizvođača.

Motor na gorivo mora se isključiti u roku od 10 sekundi nakon što je automatski pokrenut.

6.2.1.2. Za OVC-ove s prekidačem za izbor načina rada: Postupak počinje pražnjenjem uređaja za pohranu električne energije/snage u vozilu vožnjom s prekidačem u položaju za potpuno električni rad (na ispitnoj stazi, dinamometru s valjcima itd.) na ustaljenoj brzini od 70 % ± 5 % najveće 30-minutne brzine vozila.

Pražnjenje se prekida:

(a) kad vozilo ne može voziti na 65 % svoje najveće 30-minutne brzine; ili

(b) ako standardni ugrađeni instrumenti upozoravaju vozača da zaustavi vozilo; ili

(c) nakon prijeđenih 100 km.

Ako vozilo nema potpuno električni način rada, pražnjenje uređaja za pohranu električne energije/snage postiže se vožnjom vozila (na ispitnoj stazi, dinamometru s valjcima itd.):

(a) na ustaljenoj brzini od 50 km/h dok se ne pokrene motor na gorivo hibridnog električnog vozila; ili

(b) ako vozilo ne može postići ustaljenu brzinu od 50 km/h bez pokretanja motora s unutarnjim izgaranjem, brzina se smanjuje dok vozilo ne postigne manju ustaljenu brzinu na kojoj se motor na gorivo ne pokreće tijekom zadanog vremena ili udaljenosti (na temelju dogovora tehničke službe i proizvođača); ili

(c) prema preporuci proizvođača. Motor se mora isključiti u roku od 10 sekundi nakon što je automatski pokrenut.

6.2.2. Za NOVC-ove

6.2.2.1. NOVC bez prekidača za izbor načina rada: postupak započinje pretkondicioniranjem u barem dva uzastopna cijela vozna ciklusa (jedan prvi dio i jedan drugi dio) bez kondicioniranja.

6.2.2.2. NOVC s prekidačem za izbor načina rada: postupak započinje pretkondicioniranjem u barem dva uzastopna cijela vozna ciklusa (jedan prvi dio i jedan drugi dio) bez kondicioniranja koji se provode s vozilom koje radi u hibridnom načinu rada. Ako je raspoloživo nekoliko hibridnih načina rada, ispitivanje se provodi u onom načinu koji se automatski aktivira nakon pokretanja ključem za paljenje motora (uobičajeni način rada).

6.3. Vožnja radi pretkondicioniranja i ispitivanja na dinamometru provode se u skladu sa stavcima 5.2. i 5.4. Priloga 7 ovom Pravilniku.

6.3.1. Za OVC-ove: u istim uvjetima koji su propisani u uvjetu B ispitivanja tipa I. (stavci 3.1.3. i 3.2.3. ovog Priloga).

6.3.2. Za NOVC-ove: u istim uvjetima kao u ispitivanju tipa I.

7. METODE ISPITIVANJA TIPA V.

7.1. Vozila se ispituju u skladu s Prilogom 9. ovom Pravilniku.

7.2. Za OVC-ove

Tijekom akumulacije kilometara uređaj za pohranu električne energije/snage dopušteno je puniti dvaput na dan.

Za OVC-ove s prekidačem za izbor načina rada akumulacija kilometara izvodi se vožnjom u načinu rada koji se automatski aktivira nakon pokretanja ključem za paljenje motora (uobičajeni način rada).

Tijekom akumulacije kilometara dopušteno je prebacivanje u drugi hibridni način vožnje ako je to potrebno radi nastavka akumulacije i ako to odobri tehnička služba.

Mjerenja emisija onečišćujućih tvari provode se u istim uvjetima koji su propisani u uvjetu B ispitivanja tipa I. (stavci 3.1.3. i 3.2.3. ovog Priloga).

7.3. Za NOVC-ove

Za NOVC-ove s prekidačem za izbor načina rada akumulacija kilometara izvodi se vožnjom u načinu rada koji se automatski aktivira nakon pokretanja ključem za paljenje motora (uobičajeni način rada).

Mjerenja emisija onečišćujućih tvari izvode se u istim uvjetima kao u ispitivanju tipa I.

8. METODE ISPITIVANJA TIPA VI.

8.1. Vozila se ispituju u skladu s Prilogom 8. ovom Pravilniku.

8.2. Za OVC-ove se mjerenja emisija onečišćujućih tvari provode u istim uvjetima koji su propisani u uvjetu B ispitivanja tipa I. (stavci 3.1.3. i 3.2.3. ovog Priloga).

8.3. Za NOVC-ove se mjerenja emisija onečišćujućih tvari provode u istim uvjetima kao u ispitivanju tipa I.

9. METODE ISPITIVANJA OBD/OVA

9.1. Vozila se ispituju u skladu s Prilogom 11. ovom Pravilniku.

9.2. Za OVC-ove se mjerenja emisija onečišćujućih tvari provode u istim uvjetima koji su propisani u uvjetu B ispitivanja tipa I. (stavci 3.1.3. i 3.2.3. ovog Priloga).

9.3. Za NOVC-ove se mjerenja emisija onečišćujućih tvari provode u istim uvjetima kao u ispitivanju tipa I.

(1) Također „vozila s punjenjem iz vanjskog izvora”.

(2) Također „vozila bez punjenja iz vanjskog izvora”.

(3) Na primjer: sportski, štedni, gradski, izvangradski položaj itd.

(4) Hibridni način rada s najvećom potrošnjom električne energije

Hibridni način rada za koji se može dokazati da ima najveću potrošnju električne energije među mogućim hibridnim načinima rada kad se ispituje u skladu s uvjetom A iz stavka 4. Priloga 8. Pravilniku br. 101, što se utvrđuje na temelju informacija koje dostavi proizvođač i u dogovoru s tehničkom službom.

(5) Način rada s najvećom potrošnjom goriva

Hibridni način rada za koji se može dokazati da ima najveću potrošnju goriva među mogućim hibridnim načinima rada kad se ispituje u skladu s uvjetom B iz stavka 4. Priloga 8. Pravilniku br. 101, što se utvrđuje na temelju informacija koje dostavi proizvođač i u dogovoru s tehničkom službom.